Diari Oficial de la Generalitat Valenciana


Sumari del DOGV 9631, del 04-07-2023 (2023/7521)

ACORD de 29 de juny de 2023, del Consell, pel qual s'autoritza una transferència de crèdits del capítol 2 del Programa 121.20, Alta direcció i serveis generals, a la línia de subvenció de concurrència competitiva S0693, «Premis Generalitat Falles-Fogueres-Gaiates», del capítol 4 del programa 111.70, Gabinet d'Organització, de la Presidència de la Generalitat, per import de 4.000 euros. (Expedient 05.010/23-120).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9631

Data del DOGV
:   04-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7521


Data del document
:   29-06-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 29 de juny de 2023, del Consell, pel qual s'autoritza una transferència de crèdits del capítol 2 del Programa 121.20, Alta direcció i serveis generals, a la línia de subvenció de concurrència competitiva S0693, «Premis Generalitat Falles-Fogueres-Gaiates», del capítol 4 del programa 111.70, Gabinet d'Organització, de la Presidència de la Generalitat, per import de 4.000 euros. (Expedient 05.010/23-120). [2023/7521]  
  
Per Resolució de 27 de setembre de 2022, de la Presidència de la Generalitat es va concedir el Premi President i els premis Generalitat a les Fogueres 2022, en la qual es va acordar en el seu apartat tercer concedir els Premis, entre altres, a les fogueres guanyadores en cada categoria de la ciutat d'Alacant per una quantia bruta per a cadascuna d'elles de 1.000 euros. De l'import concedit van quedar obligacions degudament adquirides per atendre diverses fogueres per import global de 4.000 euros.  
Els esmentats Premis es financen en el Pressupost de la Generalitat per a 2023, a càrrec a la línia de concurrència competitiva S0693, «Premis Generalitat Falles-Fogueres-Gaiates», del capítol 4 del programa 111.70, Gabinet d'Organització, amb una dotació de 300.000 euros, la qual no disposa de crèdit per a atendre les citades obligacions per import de 4.000 euros.  
Per això, la Presidència de la Generalitat planteja la necessitat d'incrementar l'esmentada línia de subvenció, del capítol 4, programa 111.70, Gabinet d'Organització, per import de 4.000 euros mitjançant la transferència de disponibilitats existents en el capítol 2 del programa 121.20, Alta Direcció i Serveis Generals, no vinculades a compromisos de despesa ni a finançament finalista.  
A aquest efecte, i en virtut del que es disposa en els articles 21 i 23 de la Llei 9/2022 de pressupostos de la Generalitat per a l'exercici 2023, a proposta del conseller d'Hisenda i Model Econòmic, el Consell  
  
  
ACORDA  
  
Primer  
Autoritzar una minoració de crèdit en l'aplicació 61.98.50.076.22.1 per import de 4.000 euros.  
  
Segon  
Autoritzar un increment de crèdit en l'aplicació 71.80.59.434.24.7 per import de 4.000 euros, que permet l'increment de la dotació de la línia de subvenció de concurrència competitiva S0693, de l'annex de subvencions i transferències corrents del programa 111.70, Gabinet d'Organització, amb el següent detall:  
  
Codi Denominació Dotació anterior Modificació Dotació actual  
S0693 Premis Generalitat Falles-Fogueres-Gaiates 781.703 4.392 548.941  
  
  
  
València, 29 de juny de 2023  
  
La consellera secretària,  
AITANA MAS MAS